బ్లేడ్ రన్నర్
"బ్లేడ్ రన్నర్" అనేది 1982లో రూపొందించిన శాస్త్రీయ కాల్పనిక చిత్రం. రిడ్లీ స్కాట్ దర్శకత్వం వహించిన ఈ చిత్రంలో హ్యారిసన్ ఫోర్డ్, రుట్జర్ హయర్ మరియు సీన్ యంగ్ నటించారు. దీనికి హ్యాంప్టన్ ఫ్యాంచర్ మరియు డేవిడ్ పీపుల్స్ స్కీన్‌ప్లే (కథనం) రాశారు. "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" నవల ఆధారంగా ఇది రూపొందించబడింది. ఈ నవల రచయిత ఫిలిప్ K. డిక్.
ఈ చిత్రం నవంబరు, 2019లోని ఊహాత్మక లాస్‌ఏంజిల్స్ గురించి వివరిస్తుంది. అక్కడ నకళ్లుగా పిలిచే జన్యుపరమైన సాంకేతిక పరిజ్ఞానంతో తయారైన రోబోలు చూడటానికి వయోజనులు మాదిరిగా కన్పిస్తాయి. వాటిని సకల శక్తిసంపన్నమైన టైరెల్ కార్పొరేషన్‌తో పాటు ప్రపంచంలోని ఇతర అతిపెద్ద తయారీ సంస్థలు రూపొందిస్తాయి. అయితే భూమిపై వాటి వినియోగాన్ని నిషేధిస్తారు. దాంతో ఈ నకళ్లును ప్రత్యేకించి, భూమికి వెలుపల అంతరిక్ష కాలనీలలో ప్రమాదకరమైన, పరిచారక లేదా విశ్రాంతి పనులకు ఉపయోగిస్తారు. నిషేధాన్ని లెక్కచేయకుండా తిరిగి భూమిపైకి వచ్చిన నకళ్లను "బ్లేడ్ రన్నర్స్"గా పిలవబడే ప్రత్యేక పోలీసు అధికారులు వేటాడి, పట్టుకుంటారు. తర్వాత వాటిని "హతమారుస్తారు". ఈ కథాంశం తప్పించుకుని, లాస్‌ఏంజిల్స్‌లో దాక్కున్న అతి క్రూరమైన మరియు జిత్తులమారి నకళ్ల బృందం మరియు అలసిపోయిన నిష్ణాతుడైన బ్లేడ్ రన్నర్, రిక్ డెకార్డ్‌పై దృష్టి సారించింది. అతను నకళ్లను వేటాడి, పట్టుకోవడానికి మరోసారి ప్రయత్నించేందుకు అన్యమనస్కంగా అంగీకరిస్తాడు.
"బ్లేడ్ రన్నర్‌" కు ప్రాథమికంగా విమర్శకుల నుంచి మిశ్రమ స్పందన వచ్చింది. కొందరు ఈ సినిమా గమనం పట్ల అసంతృప్తి వ్యక్తం చేయగా, మరికొందరు దాని ఇతివృత్త సంబంధ సంక్లిష్టతను ఆస్వాదించారు. ఈ చిత్రం ఉత్తర అమెరికా థియేటర్లలో ఆశించినంతగా ప్రదర్శించబడలేదు. ఇది బాక్సాఫీసు వద్ద బోల్తా పడినప్పటికీ, అప్పటి నుంచి ఇది ఒక సమూహ చిత్రం, గా అవతరించింది. ప్రస్తుతం ఇది ఇప్పటివరకు తీసిన అత్యుత్తమ చిత్రాలలో ఒకటిగా విశిష్ట గుర్తింపు పొందింది. తగు "మార్పులు చేర్పులతో" భవిష్యత్‌ను చూపించడం ద్వారా "బ్లేడ్ రన్నర్" చిత్రం నిర్మాణ రూపకల్పన పరంగా ప్రశంసలు అందుకుంది. ఇది నియో-నోయిర్ సాహిత్య శైలికి ఒక ముఖ్యమైన ఉదాహరణగా నిలిచింది. అంతేకాక "బ్లేడ్ రన్నర్" చిత్ర రచయిత ఫిలిప్ K. డిక్‌పై హాలీవుడ్ ఆసక్తి కనబరిచే విధంగా చేసింది. అప్పటి నుంచి అనేక చిత్రాలు అతని రచనల ఆధారంగా తెరకెక్కాయి. రిడ్లీ స్కాట్ "బ్లేడ్ రన్నర్‌‌" ను "బహుశా" అతని అత్యంత సంపూర్ణమైన మరియు వ్యక్తిగత చిత్రంగా పేర్కొన్నాడు. 1993లో "బ్లేడ్ రన్నర్" చిత్రం అమెరికా సంయుక్తరాష్ట్రాల నేషనల్ ఫిల్మ్ రిజిస్ట్రీలో అభిరక్షణకు "సాంస్కృతికంగా, చారిత్రకంగా లేదా అభిరుచి పరంగా విశిష్టమైనదని" పేర్కొంటూ కాంగ్రెస్ లైబ్రరీ ఎంపిక చేసింది.
ఈ చిత్ర నిర్వహణాధికారులు వివాదాస్పద మార్పులు చేసిన ఫలితంగా దీని ఏడు వెర్షన్లు అనేక మార్కెట్లలో దర్శనమిచ్చాయి. వర్క్‌ప్రింట్ స్క్రీనింగ్‌కు చక్కటి స్పందన వచ్చిన తర్వాత త్వరితగతిన రూపొందించిన డైరెక్టర్స్ కట్ వెర్షన్ 1992లో విడుదలయింది. ఒక వీడియో దుకాణంగా దీని ప్రాచుర్యంతో పాటు, DVDపై విడుదలైన చిత్రాల్లో ఒకటిగా దీనిని డైరెక్టర్స్ కట్ నిలిపింది. ఫలితంగా సాధారణ వీడియో మరియు ఆడియో నాణ్యతతో మామూలు డిస్క్ విడుదలయింది 2007లో 25వ వార్షికోత్సవం సందర్భంగా డిజిటల్ టెక్నాలజీతో స్కాట్ రూపొందించిన ఫైనల్ కట్‌ను వార్నర్ బ్రదర్స్ సంస్థ ఎంపికచేసిన థియేటర్లలో మరియు DVD, HD DVD, బ్లూ-రేలపై కూడా విడుదల చేసింది.
లాస్‌ఏంజిల్స్‌లో నవంబరు, 2019లో విశ్రాంత పోలీసు అధికారి రిక్ డెకార్డ్ (హ్యారిసన్ ఫోర్డ్) ఒక నూడిల్ బార్ వద్ద అధికారి గాఫ్ (ఎడ్వర్డ్ జేమ్స్ ఓల్మాస్) చేత ఖైదు చేయబడతాడు. అతని మాజీ ఉన్నతాధికారి, బ్రియాంట్ (M. ఎమ్మెట్ వాల్ష్) అతనికి ఈ విధంగా చెబుతాడు, జీవసంబంధంగా, కృత్రిమ మానవుల పోలికలతో, అంతరిక్ష కాలనీల్లో సైనికులుగా మరియు బానిసలుగా పనిచేసే పలు "నకళ్లు" తప్పించుకుని, చట్టవిరుద్ధంగా భూమిని చేరాయి. ఒక "బ్లేడ్ రన్నర్‌"గా డెకార్డ్ యొక్క పని భూమిపై ఉన్న నకళ్లను పట్టుకుని, వాటిని "హతమార్చడం".
బ్రియాంట్ మరో బ్లేడ్ రన్నర్, హోల్డెన్ (మోర్గాన్ పాల్) యొక్క వీడియోను అతనికి చూపుతాడు. అందులో వాయిట్-కాంప్ యంత్రం మానవులు మరియు నకళ్ల మధ్య ప్రశ్నలకు వారి నుంచి వచ్చే భావ సారూప్య స్పందనను బట్టి, వారి మధ్య తేడాలను వివరించింది. ఈ పరీక్షలో స్వచ్ఛందంగా పాల్గొన్న లియాన్ (బ్రియాన్ జేమ్స్) హోల్డెన్‌ను కాలుస్తాడు. బహుశా, అతను నకలు మాదిరిగా కనిపించి ఉండొచ్చు.
డెకార్డ్‌ను బ్రియాంట్ బెదిరించిన తర్వాత లియాన్ మరియు మరో ముగ్గురు నకళ్లు రాయ్ బ్యాటీ (రుట్జర్ హయర్), ఝోరా (జొయానా కేసిడీ) మరియు ప్రిస్ (డారిల్ హన్నా)ను పట్టుకోవడానికి అతను అంగీకరిస్తాడు. ఈ నకళ్లు-టైరెల్ కార్పొరేషన్ నెక్సస్-6 మోడళ్లు. స్వతంత్రత కోసం భావోద్వేగాలు మరియు కోరికను పెంచుకోకుండా నివారించడానికి ఇవి సురక్షా యంత్రాంగం మాదిరిగా నాలుగేళ్ల జీవితకాలం కలిగి ఉన్నాయి. అయితే అవి జీవితకాలాలను పొడిగించుకోవడానికి భూమిపైకి వచ్చే ప్రయత్నం చేయవచ్చు.
నెక్సస్-6 మోడళ్లపై వాయిట్-కాంప్ యంత్రం పనిచేస్తుందా అన్న విషయాన్ని ధ్రువీకరించడానికి డెకార్డ్‌ను గాఫ్‌తో పాటు టైరెల్ కార్పొరేషన్‌కు పంపుతారు. ఆ సమయంలో అక్కడ టైరెల్ యొక్క (జో టర్కెల్) అసిస్టెంట్ రేచల్ (సీన్ యంగ్) ఒక ప్రయోగాత్మక నకలుగా ఉండటాన్ని డెకార్డ్ గుర్తిస్తాడు. ఆమె మనిషేనని అతను భావిస్తాడు. రేచల్ చైతన్యం టైరెల్ యొక్క మేనకోడలు బాల్య స్మృతుల ద్వారా విస్తరించబడుతుంది. దాని ఫలితంగా, ఆమె ఒక నకలు అని గుర్తించడానికి మరింత విస్తృతమైన వాయిట్-కాంప్ యంత్రం (పరీక్ష) అవసరమవుతుంది. పరీక్షా సమయంలో, డెకార్డ్‌కు కూడా పరీక్ష చేయాలని రేచల్ కోరుతుంది.
పరిశోధనలో ఉన్న చూ (జేమ్స్ హాంగ్) కళ్ల తయారీ లేబొరేటరీలోకి రాయ్ మరియు లియాన్ ప్రవేశిస్తారు. టైరెల్‌ను కలవడానికి అత్యుత్తమ అవకాశంగా J.F. సెబాస్టియన్‌ (విలియం శాండర్సన్)ను కలవమని చూ వారికి సూచిస్తాడు. రేచల్ తన మానవత్వాన్ని నిరూపించడానికి డెకార్డ్‌ను అతని అపార్ట్‌మెంట్‌లో కలుస్తుంది. అతనికి ఒక ఫ్యామిలీ ఫోటో చూపుతుంది. అయితే ఆమె స్మృతులు కృత్రిమమైనవని డెకార్డ్ చెప్పడంతో ఆమె కంటతడి పెట్టుకుని, అక్కడ నుంచి వెళ్లిపోతుంది. J.F. సెబాస్టియన్‌ను బ్రాడ్‌బరీ బిల్డింగ్‌లోని అతని అపార్ట్‌మెంట్ వద్ద ప్రిస్ కలుస్తాడు. అక్కడ అతని తయారు చేయబడ్డ సహచరులతో కలిసుంటాడు. లియాన్ యొక్క ఫోటోలో ఝోరా దృశ్యాన్ని డెకార్డ్ గుర్తిస్తాడు.
లియాన్ బాత్‌రూమ్‌లో గుర్తించిన స్కేల్‌ను విశ్లేషించడానికి నగరంలో జన్యుపరమైన పరిజ్ఞానంతో తయారు చేసిన జంతువులను విక్రయించే ఒక ప్రదేశానికి డెకార్డ్ వెళతాడు. తద్వారా అబ్దుల్ బెన్ హసన్ (బెన్ అస్టార్) తయారు చేసిన పాము నుంచి అది వచ్చిందని అతను గుర్తిస్తాడు. ఝోరా పనిచేసే స్ట్రిప్ క్లబ్ (బట్టలు ఊడదీస్తూ, నృత్యాలు చేసే మహిళలు ఉండే భవనం)కు వెళ్లమని డెకార్డ్‌కు హసన్ సూచిస్తాడు. ఝోరాను డెకార్డ్ "హతమారుస్తాడు". పారిపోవడానికి ఇబ్బందిపడుతున్న సమయంలో మంద గమనంలో ఆమె హతమార్చబడుతుంది. దీని తర్వాత డెకార్డ్ వెంటనే బ్రియాంట్‌ను కలుస్తాడు. తాను హతమార్చాల్సిన నకళ్ల (కృత్రిమ మానవులు) జాబితాలో రేచల్‌ను కూడా చేర్చమని అతను కోరుతాడు. అందుకు కారణం ఆమె టైరెల్ కార్పొరేషన్ ప్రధాన కార్యాలయం నుంచి అదృశ్యమవడం. సమూహంలోని రేచల్‌ను డెకార్డ్ గుర్తిస్తాడు. అయితే అతనిపై లియాన్ దాడి చేస్తాడు. లియాన్‌ను చంపడం ద్వారా డెకార్డ్‌ను రేచల్ కాపాడుతుంది. తర్వాత వారిద్దరూ డెకార్డ్ అపార్ట్‌మెంట్‌కు వెళతారు. అయితే అక్కడ నుంచి బయటకు వెళ్లరాదని అతను రేచల్‌ను నియంత్రిస్తాడు. అంతేకాక అతనితో శృంగారంలో పాల్గొనాలని ఉందా అన్న విషయాన్ని చెప్పమంటాడు.
సెబాస్టియన్ అపార్ట్‌మెంట్‌కు రాయ్ వస్తాడు. తాము విడిచిపెట్టింది ప్రిస్‌ను మాత్రమేనని చెబుతాడు. 
వారి దుస్థితిని వివరించిన తర్వాత వారు సెబాస్టియన్ సాయం పొందుతారు సెబాస్టియన్ ఒక జన్యుపరమైన రుగ్మతతో బాధపడుతున్నాడని, అది అతను త్వరగా ముసలితనానికి దగ్గరపడేటట్లు చేస్తోందని రాయ్ గుర్తిస్తాడు. కరెస్పాండెన్స్ చెస్ (ఇద్దరు వ్యక్తులు లేదా క్లబ్‌లు ప్రత్యక్ష సంబంధం లేకుండా ఆడే చెస్) ఆటలో గెలుపు ఎత్తును టైరెల్‌కు సెబాస్టియన్ తెలపడానికి వచ్చాడన్న సాకుతో రాయ్ మరియు సెబాస్టియన్ టైరెల్ యొక్క వసారాలోకి ప్రవేశిస్తారు. రాయ్ తన జీవితకాల పెంపుకు అతని రూపకర్తను డిమాండ్ చేస్తాడు. టైరెల్ కార్పొరేషన్ దీనిని నెరవేర్చే ప్రసక్తేలేదని టైరెల్ స్పష్టం చేస్తాడు. రాయ్ ఈ పాపాలకు విముక్తి కోరుతాడు. అతను "నిలదీయదగిన పనులు" చేశానని అంగీకరిస్తాడు. అయితే రాయ్ దోషిత్వాన్ని టైరెల్ తోసిపుచ్చుతాడు. రాయ్ యొక్క అధునాతన రూపకల్పన మరియు అతని ఘనకార్యాలను మెచ్చుకుంటాడు. "అతని జీవితంలో సంతోషం"గా గడపమని రాయ్‌కి చెబుతాడు. అందుకు రాయ్ ఈ విధంగా వ్యాఖ్యానిస్తాడు, "బయోమెకానిక్స్ దైవం నిన్ను స్వర్గానికి పంపేది లేదు". తర్వాత టైరెల్ తలను రాయ్ అతని చేతుల్లోకి తీసుకుని, అతనికి ముద్దిచ్చి, చంపుతాడు. ఎలివేటరు (లిఫ్టు) కోసం సెబాస్టియన్ పరిగెత్తుతాడు. అతన్ని రాయ్ అనుసరిస్తాడు. రాయ్ ఒంటరిగా ఎలివేటరు నుంచి కిందకు దిగుతాడు. అయితే సెబాస్టియన్ మళ్లీ కనిపించడు.
సెబాస్టియన్ అపార్ట్‌మెంట్‌కు డెకార్డ్ వస్తాడు. అక్కడ ప్రిస్ మెరుపుదాడికి అతను గురవుతాడు. రాయ్ తిరిగొచ్చేటప్పటికి అతను ఆమెను హతమారుస్తాడు. దాంతో గోడ ద్వారా రాయ్ పిడిగుద్దులు కురిపిస్తాడు. తర్వాత డెకార్డ్ కుడి భుజాన్ని పట్టుకుని, ఝోరా మరియు ప్రిస్ హత్యలకు ప్రతీకారంగా అతని రెండు వేళ్లను విరిచేస్తాడు. డెకార్డ్‌ను రాయ్ విడిచిపెడుతూ, బ్రాడ్‌బరీ బిల్డింగ్ ద్వారా అతన్ని వేటాడటం మొదలుపెట్టక ముందే అక్కడ నుంచి పారిపోమని హెచ్చరిస్తాడు. అయితే రాయ్ యొక్క పరిమిత జీవితకాల లక్షణాలు క్షీణిస్తాయి. అతని కుడి చేయి పనిచేయకుండా పోవడం మొదలవుతుంది. దాంతో తిరిగి నియంత్రణ సాధించేందుకు దాని నుంచి అతను ఒక గోరును బయటకు తీసుకొస్తాడు. డెకార్డ్‌ను రాయ్ పైకప్పుకు బలంగా గుద్దుతాడు. రాయ్ నుంచి డెకార్డ్ తప్పించుకోవడానికి ప్రయత్నిస్తాడు. అతను మరో భవనంపైకి ఎగిరి దుమికేటప్పుడు అదుపు తప్పడంతో, ఒక స్టీలు స్తంభానికి వేళాడుతాడు. సరైన ప్రయత్నం లేకుండా డెకార్డ్ అదే విధంగా మరోసారి గెంతేటప్పుడు అతను పట్టు సడలిపోతుంది. దాంతో రాయ్ అతని భుజాన్ని పట్టుకుని, పైకప్పుకు బలంగా గుద్దుతాడు. రాయ్ జీవితం అంతమయ్యాక, అతని జీవితంపై అతను ఒక స్వగతాన్ని ఈ విధంగా చెబుతాడు, "ప్రజలు నమ్మలేని విషయాలను నేను చూశాను. వేటగాడు చేతులు లేకుండా ఓడలను దగ్ధం చేయడం, టన్నాసర్ గేట్" సమీపంలో చీకట్లో మెరుస్తున్న c-పుంజాలను నేను తిలకించాను. ఆ క్షణాలన్నీ వర్షంలో కన్నీళ్ల మాదిరిగా, సమయానికి చనిపోవాలన్నట్లుగా, సకాలంలో ముగిసిపోయాయి."
గాఫ్ వచ్చిన వెంటనే డెకార్డ్‌ను గట్టిగా అరుస్తాడు. "ఆమె జీవించి ఉండకపోవడం చాలా దురదృష్టకరం, అయితే తర్వాత, ఎవరు చేశారు?" అని అడుగుతాడు. రేచల్ బతికుందా అని తెలుసుకోవడానికి డెకార్డ్ అతని అపార్ట్‌మెంట్‌కు తిరిగొస్తాడు. వారు అపార్ట్‌మెంట్‌ను వీడేటప్పుడు, గాఫ్ వదిలి వెళ్లిన కాగితంతో అలంకరించిన ఒక ఒంటి కొమ్ము గల గుర్రం మరియు ఫోన్ కార్డును డెకార్డ్ గుర్తిస్తాడు. వెర్షన్ ఆధారంగా, డెకార్డ్ మరియు రేచల్ భవిష్యత్ ఏంటో తెలియక అపార్ట్‌మెంట్ బ్లాకును వీడేటప్పుడు గానీ లేదా ఆహ్లాదకరమైన పచ్చికతో కూడిన భూదృశ్యానికి ప్రయాణిస్తూ వెళుతుండగా ఈ చిత్రం సమాప్తమవుతుంది.
"బ్లేడ్ రన్నర్" ఒక యాక్షన్ చిత్రమని తెలిసినప్పటికీ, ఇది బహుళ నాటకీయ మరియు కథనాత్మక స్థాయిల్లో ముందుకు సాగింది. ఈ ఘనత అంతా ఫిల్మ్ నోయిర్ సంప్రదాయాలకు చెల్లుతుంది. ముఖ్యంగా మోహిని, ప్రధాన పాత్రధారి వర్ణన (తదుపరి వెర్షన్ల నుంచి తొలగించారు), అంధకార మరియు లీలగా ఉండే సినిమాటోగ్రఫీ (చలన చిత్రాలు తీసే కళ) మరియు కథానాయకుడి యొక్క ప్రశ్నార్థకమైన నైతిక దృక్పథం చెప్పుకోదగ్గవి. ఈ సందర్భంలో, అతని సొంత మానవత్వ వైఖరి ప్రతిబింబించేంత వరకు పొడగించడమైనది.
ఇది అక్షరాలా ఒక శాస్త్రీయ కాల్పనిక చిత్రం. ఇతివృత్త పరంగా, మత సిద్ధాంతం మరియు శాస్త్రీయ గ్రీకు నాటకం మరియు గర్వం, సందర్భంలో, జన్యు ఇంజినీరింగ్ యొక్క మానవుడి కుశలతకు సంబంధించిన నైతిక చిక్కులను వివరిస్తుంది. అలాగే నావో వరద, వంటి బైబిలు సంబంధ దృశ్యాలు మరియు "ఫ్రాంకెన్‌స్టెయిన్" వంటి సాహిత్య వనరులను కూడా వివరించింది. భాషాశాస్త్రపరంగా, 1851 నాటి అమరత్వ ఆట ఆధారంగా రాయ్ మరియు టైరెల్ మధ్య జరిగే చెస్ ఆటలో మరణత్వ నేపథ్యం సూక్ష్మంగా పునరుద్ఘాటించబడింది. అయితే స్కాట్ మాత్రం అది యాదృచ్ఛికంగా జరిగిందని చెప్పాడు.
"బ్లేడ్ రన్నర్" చిత్రం పర్యావరణం మరియు సమాజం కోసం సాంకేతిక పరిజ్ఞానం యొక్క చిక్కులను భూతకాలంలోకి వెళ్లడం ద్వారా నిగూఢంగా పరిశోధించింది. దీనికోసం సాహిత్యం, మతపరమైన ప్రతీకవాదం, శాస్త్రీయ నాటక నేపథ్యాలు మరియు ఫిల్మ్ నోయిర్‌ను ఉపయోగించింది. భూత, వర్తమాన మరియు భవిష్యత్ కాలాల మధ్య ఉద్విగ్నత బ్లేడ్ రన్నర్ యొక్క సంపూర్ణ భవిష్యత్‌లో ప్రతిబింబించింది. ఇది హైటెక్‌గానూ మరియు కొన్ని ప్రదేశాల్లో విరాజిల్లింది. అయితే మరికొన్ని చోట్ల క్షీణించడం మరియు పాతబడింది. 2002లో రిడ్లీ స్కాట్‌తో ఇంటర్వూ సందర్భంగా, "ది అబ్జర్వర్" వార్తాపత్రిక రిపోర్టర్ లిన్ బార్బర్ ఈ చిత్రం గురించి ఈ విధంగా అభివర్ణించాడు, ఈ చిత్రం "వింతైన స్వపీడనరతి అనుభూతితో రూపొందించిన అక్షరాలా మరియు రూపకంగా పూర్తిగా అంధకారమైనది". దర్శకుడు స్కాట్, అతని సోదరుడు చర్మ కేన్సర్‌తో మరణించిన కారణంగా "బాధను అన్వేషించాలనే ఆలోచన నచ్చింది" అని అన్నాడు, "అతను అనారోగ్యంతో ఉన్నప్పుడు, అతన్ని చూడటానికి నేను లండన్ వెళుతుండేవాడ్ని. అది నిజంగా నాకు బాధాకరమైనది."
మృత్యుభయం యొక్క ప్రకాశం ఈ చిత్రాన్ని మరింత విస్తరించింది. కార్పొరేట్ బలం పుంజుకుంది. పోలీసులు సర్వవ్యాపకమయ్యారు. వాహన మరియు హెచ్చరిక లైట్లు భవంతుల్లో పరిశోధన చేశాయి. వ్యక్తిగతం కంటే అత్యధిక బయోమెడికల్ శక్తి యొక్క ప్రతిఫలాలు అన్వేషించబడ్డాయి. ప్రత్యేకించి, నకళ్ల యొక్క ప్రోగ్రామింగ్‌ ఫలితాలు. ఏదైనా సహజ జీవితం లేనప్పుడు కలిసిమెలిసి పనిచేయడం, కృత్రిమ జంతువులను వాటి అంతరించిన నమూనాల స్థానంలో ప్రత్యామ్నాయాలుగా పొందుపరచడం ద్వారా పర్యావరణంపై భారీగా నియంత్రణ సాధించినట్లు చూపబడింది. ఈ అణచివేసే నేపథ్యం గ్రహాంతర ("భూమికి ఆవల") కాలనీలకు మానవులు తరచూ వలస వెళ్లడాన్ని వివరిస్తుంది. "బ్లేడ్ రన్నర్‌"లో అన్వేషించబడిన కల్పిత నేపథ్యాలు ఈ చిత్రంలో విస్తరించిన శాస్త్రీయ కాల్పనిక భావనలకు ఒక ప్రారంభ ఉదాహరణ. కళ్లు పునరావృత సాహిత్యం వంటివి. అవి అనుకూలంగా మలచబడిన దృశ్యాలుగా, వాస్తవికత మరియు దానిని ఖచ్చితంగా గ్రహించడం మరియు గుర్తించుకోవడంలో మన సామర్థ్యంను సవాలు చేస్తున్నాయి.
ఈ నేపథ్యపూరిత అంశాలు "బ్లేడ్ రన్నర్" అధ్యయన మానవత్వం యొక్క ప్రధాన నేపథ్యం పరంగా ఒక అనిశ్చితి వాతావరణాన్ని నెలకొల్పింది. నకళ్లను కనిపెట్టడంలో, ఒక తాదాత్మ్య పరీక్షను ఉపయోగించడం జరిగింది. జంతువుల చికిత్సపై దాని యొక్క అసంఖ్యాక ప్రశ్నలు దృష్టి కేంద్రీకరించాయి. ఇది ఒకరి "మానవత్వం" యొక్క ముఖ్యమైన సూచికగా చూడబడుతోంది. నకళ్లను తాదాత్మ్యం లేని మానవ పాత్రలతో పక్కపక్కన ఏర్పాటు చేయబడ్డాయి. నకళ్లు దయ మరియు ఒకరి పట్ల మరొకరు ఆందోళన చూపుతున్నట్లుగానూ, అదే సమయంలో వీధుల్లో మానవత్వం అంశం క్రూరంగానూ మరియు అవ్యక్తంగానూ చూపబడింది. డెకార్డ్ మానవుడేనా అన్న సందేహాన్ని ఈ చిత్రం ఇప్పటికీ నిలిపింది. తద్వారా మానవుడు అనే దానికి అర్థం ఏంటని ప్రేక్షకులు పునర్ అంచనా వేసుకోవాల్సిన పరిస్థితి నెలకుంది.
డెకార్డ్ మానవుడుగా లేదా నకళుగా ఉద్దేశించబడినాడా అన్న ప్రశ్న చిత్రం విడుదల నుంచి కొనసాగుతున్న వివాదంగా ఉంది. మైఖేల్ డీలీ మరియు హ్యారిసన్ ఫోర్డ్ ఇద్దరూ డెకార్డ్ మానవుడుగా ఉండాలని కోరారు. అదే సమయంలో హ్యాంప్టన్ ఫ్యాంచర్ మాత్రం అస్పష్టతను కనబరిచాడు. అయితే డెకార్డ్ తన దృష్టిలో ఒక నకళు అని రిడ్లీ స్కాట్ స్పష్టం చేశాడు. డెకార్డ్ యొక్క ఊహాత్మక జీవి (పూరాణంలో వచ్చు ఒంటి కొమ్ము గల గుర్రం) కల క్రమాన్ని డైరెక్టర్స్ కట్ వెర్షన్‌లో చొప్పించారు. డెకార్డ్ యొక్క నాటుకుపోయిన స్మృతుల్లోకి గాఫ్ ప్రవేశించి ఉంటే, అతని వీడ్కోలు బహుమతియైన అందంగా ముస్తాబు చేసిన ఒక ఊహాత్మక జీవిని డెకార్డ్ ఒక నకళుగా చూపించినట్లు పలువురు భావించారు. అయితే డెకార్డ్ ఒక నకళు అని వ్యాఖ్యానించడాన్ని మరికొందరు సవాలు చేశారు. పాత్రలు, మానవుడు లేదా నకళు, ఒకే విధమైన కలను పంచుకోవడం మరియు వారి పోలిక, ను గుర్తించడాన్ని ఊహాత్మక జీవి చూపించిందని వారు విశ్వసించారు. అంతేకాక ఈ నిర్ణయాత్మక సమాధానం కొరత చిత్రం యొక్క ప్రధాన నేపథ్యానికి కీలకమని వారు పేర్కొన్నారు. ఈ చిత్రం యొక్క స్వాభావిక సందిగ్ధత మరియు అనిశ్చితి, అదే విధంగా దాని పాఠాంతర అతిశయం వీక్షకులు వారి యొక్క సొంత దృక్కోణాల నుంచి దానిని తిలకించే విధంగా చేసింది.
నవల నుంచి ఫ్యాంచర్ యొక్క అపసరణ ఫలితంగా అసంఖ్యాక పునరావృత రచనలు షూటింగ్‌కు ముందు మరియు షూటింగ్ జరుగుతున్నంత వరకు రచించబడ్డాయి. నవల దేని ఆధారంగా రచించబడిందనే విషయాన్ని తెలుసుకోవడానికి దానిని రిడ్లీ స్కాట్ పూర్తిగా చదవకపోవడం వల్ల ఈ చిత్రం దాని వాస్తవిక ప్రేరణ నుంచి విశిష్టంగా విభేదించింది. సూక్ష్మీకరించిన లేదా తొలగించిన నవలలోని కొన్ని నేపథ్యాలు : జనాభా ప్రజనన శక్తి/వంధ్యత్వం, మతం, ప్రసార మాధ్యమాలు, డెకార్డ్ మనిషా అన్న దానిపై నెలకున్న అనిశ్చితి మరియు వాస్తవికమైన వర్సెస్ సంయోజిత జంతువులు మరియు భావోద్వేగాలు.
"బ్లేడ్ రన్నర్" స్క్రీన్‌ప్లే యొక్క నవలీకరణకు $400,000 ప్రతిపాదనను ఫిలిప్ K. డిక్ తిరస్కరిస్తూ, ఈ విధంగా చెప్పాడు, "ఇరవై ఏళ్ల ప్రేక్షకులకు పేలవమైన నవలీకరణ తెలియజేసి ఉండాలని [నాతో] చెప్పారు" మరియు "[అది] నాకు కళాత్మకంగా, ప్రమాదకరంగా మారగలదు." అతను మళ్లీ ఈ విధంగా అన్నాడు, "వాస్తవిక నవలను తీసుకురావాలని మరియు నవలీకరణ చేయరాదనే నా తరపు ఒత్తిడి ద్వారా వారు ఉద్రేకం చెందారు. అయితే నవలను తిరిగి విడుదల చేయడానికి వారికి ఎక్కువ ఖర్చయ్యే అవకాశం ఉన్నప్పటికీ, అలా చేయడానికి చట్టపరమైన కారణం ఉందని వారు చివరకు గుర్తించారు. ఇది ఒప్పందపూర్వక బాధ్యతలదే కాక సిద్ధాంతపరమైన సూత్రాల విజయం." ముగింపులో, "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" ఒక అనుబంధంగా తిరిగి ముద్రించబడింది. ఫిల్మ్ పోస్టరు ఒక కవరుగా మరియు వాస్తవిక శీర్షిక కుండలీకరణాలుగా "బ్లేడ్ రన్నర్" శీర్షిక దిగువను చూపించారు.
చిత్ర నిర్మాతలు ఫిలిప్ K. డిక్‌ 1982 ప్రారంభంలో అతను చనిపోవడానికి కొద్దికాలం ముందు అతనిపై కొన్ని స్పెషల్ ఎఫెక్టుల ముతక షాట్లను తీయడానికి సన్నాహాలు చేశారు. సిద్ధాంతపరంగా హాలీవుడ్ యొక్క అపనమ్మకం అతనికి బాగా తెలిసినప్పటికీ, ఈ చిత్రంపై అతను అత్యుత్సాహం కనబరిచాడు. అతను ఈ విధంగా అన్నాడు, ""బ్లేడ్ రన్నర్" చిత్రానికి సంబంధించిన డౌగ్లస్ ట్రంబుల్ యొక్క స్పెషల్ ఎఫెక్టులను KNBC-TV వార్తల్లో నేను చూశాను. వాటిని నేను వెంటనే గుర్తించాను. అది నా సొంత అంతర్గత ప్రపంచం. వారు దానిని పక్కాగా చేజిక్కించుకున్నారు." చలనచిత్రం యొక్క కథను కూడా అతను ఆమోదించాడు, దానిపై ఇలా అన్నాడు, "స్క్రీన్‌ప్లేని చదవడం నేను ముగించిన తర్వాత, నేను నవలను తెచ్చుకుని, దానిని చదివాను. ఈ రెండు పరస్పరం పెనవేసుకున్నాయి. అందువల్ల నవలతో మొదలుపెట్టిన వారు సినిమాను మరియు సినిమాతో ప్రారంభించిన వారు నవలను ఆస్వాదిస్తారు."
హ్యారిసన్ ఫోర్డ్‌ను మినహాయిస్తే, "బ్లేడ్ రన్నర్" చిత్రం డారిల్ హన్నా మరియు సీన్ యంగ్ వంటి పెద్దగా తెలియని అనేక మంది నటీనటులను ఉపయోగించుకుంది. నటీనటుల వివరాలు...
ఫిలిప్ K. డిక్ నవల "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" అన్వయంపై ఆసక్తి 1968లో అది ముద్రించబడిన వెంటనే ఊపందుకుంది. డిక్ ప్రకారం, దర్శకుడు మార్టిన్ స్కార్సీస్ ఈ నవల ఆధారంగా సినిమా తీయడానికి ఆసక్తి కనబరిచాడు. అయితే దానిని ఎప్పుడూ ఎంపిక చేసుకోలేదు. దానిని 1970ల ప్రారంభంలో నిర్మాత హెర్బ్ జఫీ ఎంపిక చేసుకున్నాడు. అయితే డిక్‌కు స్క్రీన్‌ప్లే నచ్చలేదు. "స్క్రీన్‌ప్లేని రాసిన రాబర్ట్ జఫీ ఆరంజ్ కౌంటీకి వచ్చాడు. అప్పుడు నేను అతనితో ఇలా అన్నాను, విమానాశ్రయం వద్ద అతన్ని కొట్టమని అతను నన్ను అడిగాడా లేదా మేము నా అపార్ట్‌మెంట్‌కు వెళ్లేంత వరకు వేచి ఉండమన్నాడా అని నేను తెలుసుకోవాలనుకోవడం దురదృష్టకరం." హ్యాంప్టన్ ఫ్యాంచర్ రాసిన స్క్రీన్‌ప్లే 1977లో ఎంపికైంది.
నిర్మాత మైఖేల్ డీలీ ఫ్యాంచర్ యొక్క ముసాయిదాపై ఆసక్తి కనబరిచాడు. తద్వారా దర్శకుడు రిడ్లీ స్కాట్‌ దానిని ఉపయోగించుకుని, అతను తొలి అమెరికన్ చలనచిత్రాన్ని రూపొందించే విధంగా ఒప్పించాడు. తొలుత ఈ ప్రాజెక్టుకు స్కాట్ నిరాకరించాడు. తర్వాత నత్తనడకన నిర్మాణం జరుపుకుంటున్న "డ్యూన్‌" చిత్రం నుంచి వైదొలిగి, ఇటీవల మరణించిన అతని పెద్ద సోదరుడి మరణ విషాదం నుంచి తేరుకునే విధంగా శరవేగ ప్రాజెక్టును చేపట్టాలని నిర్ణయించుకున్నాడు. 21 ఫిబ్రవరి 1980న అతను ప్రాజెక్టును చేపట్టాడు. ఫిల్మ్‌వేస్ సంస్థ ద్వారా $13 మిలియన్ల నుంచి $15 మిలియన్ల వరకు ఆర్థిక సాయానికి అతను చేసిన హామీని నిలబెట్టుకోగలిగాడు. ఫ్యాంచర్ స్క్రిప్ట్ ఎక్కువగా పర్యావరణ సంబంధ సమస్యలపై, నవలలో ఎక్కువగా ప్రస్తావించిన మానవత్వం మరియు విశ్వాస సమస్యలపై తక్కువగా దృష్టి సారించింది. దాంతో మార్పులు చేయాలని స్కాట్ కోరాడు. అలాన్ E. నర్స్ యొక్క నవల "ది బ్లేడ్‌రన్నర్" (1974)కు "బ్లేడ్ రన్నర్ (ఎ మూవీ)" అని 
విలియం S. బరోస్ చేసిన సినిమా చికిత్సను ఫ్యాంచర్ గుర్తించాడు. ఈ పేరు స్కాట్‌కు నచ్చింది. దాంతో శీర్షికల హక్కులను డీలీ పొందాడు. ఎట్టకేలకు స్క్రిప్ట్‌ను మళ్లీ రాయడానికి అతను డేవిడ్ పీపుల్స్‌ను నియమించాడు. ఈ కారణంగా ఫ్యాంచర్ 21 డిసెంబరు 1980న ప్రాజెక్టు నుంచి వైదొలిగాడు. అయితే తర్వాత అదనపు పునఃరచనలు చేయడానికి తిరిగిరావడం గమనార్హం.
నిర్మాణానికి ముందు సుమారు $2.5 మిలియన్లకు పైగా పెట్టుబడి పెట్టడం, మరోవైపు ప్రధాన ఫోటోగ్రఫీ ప్రకటన తేది కూడా సమీపించడంతో ఫిల్మ్‌వేస్ సంస్థ ఆర్థిక సాయం నిలిపివేసింది. పది రోజుల్లో, ది ల్యాడ్ కంపెనీ (వార్నర్ బ్రదర్స్ ద్వారా), హాంకాంగ్‌ నిర్మాత సర్ రన్ రన్ షా మరియు టాండెమ్ ప్రొడక్షన్స్ మధ్య త్రిమార్గ ఒప్పందం ద్వారా డీలీ $21.5 మిలియన్లను సేకరించుకున్నాడు.
అయితే చిత్ర నిర్మాణం గురించి తనకు ఎవరూ తెలపకపోవడంపై ఫిలిప్ K. డిక్ ఆందోళన చెందుతాడు. అది అతని హాలీవుడ్ అపనమ్మకాన్ని మరింత బలపరిచింది. హ్యాంప్టన్ ఫ్యాంచర్ యొక్క తొలి వెర్షన్‌ను లాస్‌ఏంజిల్స్ "సెలక్ట్ TV గైడ్" కోసం రాసిన ఒక కథనంలో
డిక్ విమర్శించిన తర్వాత, పునఃరచన కోసం డేవిడ్ పీపుల్స్‌ను స్టూడియో డిక్‌కు పంపింది. ఈ చిత్రం విడుదలకు ముందే డిక్ మరణించినప్పటికీ, స్క్రిప్ట్‌ను మళ్లీ రాయడం పట్ల అతను ఆనందపడ్డాడు. ఇరవై నిమిషాల స్పెషల్ ఎఫెక్టుల టెస్ట్ రీలును అతను స్టూడియోకి ఆహ్వానించబడినప్పుడు ప్రత్యేకంగా అతని కోసం ప్రదర్శించారు. రిడ్లీ స్కాట్‌ కోసం ప్రదర్శించిన తర్వాత ఈ చిత్రం కోసం రూపొందించిన ప్రపంచం తాను ఊహించిన విధంగానే ఉందని డిక్ ఆనందం వ్యక్తం చేశాడు. ఈ చలనచిత్రాన్ని డిక్‌కు అంకితం చేశారు.
అయితే "బ్లేడ్ రన్నర్" చిత్రానికి ఫ్రిట్జ్ లాంగ్ యొక్క "మెట్రోపాలిస్‌" కు అసంఖ్యాక మరియు చెప్పుకోదగ్గ సారూప్యతలు ఉన్నాయి. వాటిలో పట్టణ పర్యావరణ నిర్మాణం. అతిపెద్ద భవంతి ప్రభావం చేత ఇందులో సంపన్నులు అక్షరాలా కార్మికులకు పైన ఉంటారు. ఈ ఉదాహరణ "మెట్రోపాలిస్‌" చిత్రంలోని స్టాడ్‌క్రోన్ టవర్ మరియు "బ్లేడ్ రన్నర్‌" లో టైరెల్ బిల్డింగ్‌కు సంబంధించినది. స్పెషల్ ఎఫెక్టుల పరిశీలకుడు డేవిడ్ డ్రైయర్ "మెట్రోపాలిస్" చిత్రంలోని కొన్ని స్టిల్స్‌ను "బ్లేడ్ రన్నర్ యొక్క సూక్ష్మ లఘుచిత్ర భవంతి దృశ్యాల " అమరిక సమయంలో ఉపయోగించుకున్నాడు.
ఎడ్వర్డ్ హాపర్ యొక్క చిత్రలేఖనం "నైట్‌హాక్స్" మరియు ఫ్రెంచ్ శాస్త్రీయ కాల్పనిక హాస్య సంచిక "మెటల్ హర్లంట్" (హెవీ మెటల్)లను లాక్షణిక అర్థ మూలాలుగా రిడ్లీ స్కాట్ ప్రశంసించాడు. హెవీ మెటల్‌కు కళాకారుడు మోబియస్ పనిచేశాడు. "ఒక దురదృష్టకర రోజున హాంకాంగ్" యొక్క భూదృశ్యాన్ని, మరియు ఇంగ్లాండ్‌ ఈశాన్య ప్రాంతంలో ఒకప్పుడు అతను నివశించిన పారిశ్రామిక భూదృశ్యాన్ని కూడా గీశాడు. స్కాట్ అతని పౌహిక కళాకారుడుగా సిద్ మెడ్‌ను ఎంపిక చేశాడు. అతను స్కాట్ మాదిరిగా "మెటల్ హర్లంట్" చేత ప్రభావితమయ్యాడు. "బ్లేడ్ రన్నర్" చిత్రం పూర్వ నిర్మాణ దశలో సాయంగా ఉండే అవకాశాన్ని మోబియస్‌కు ప్రతిపాదించడం జరిగింది. అయితే దానిని తిరస్కరించిన అతను రీనె లాలోక్స్ యొక్క యానిమేషన్ చిత్రం "లెస్ మైట్రెస్ డు టెంప్స్‌" కోసం పనిచేశాడు. అయితే తన నిర్ణయం పట్ల అతను తర్వాత విచారించాడు. లారెన్స్ G. పాల్ (ప్రొడక్షన్ డిజైనర్) మరియు డేవిడ్ సిండర్ (ఆర్ట్ డిజైనర్) ఇద్దరూ స్కాట్ మరియు మెడ్ యొక్క స్కెచ్‌ల గురించి తెలుసుకున్నారు. డౌగ్లస్ ట్రంబుల్ మరియు రిచర్డ్ యురిసిచ్ ఈ చిత్రం యొక్క స్పెషల్ ఎఫెక్టులను పరిశీలించారు. "బ్లేడ్ రన్నర్" చిత్రం యొక్క ప్రధాన ఫోటోగ్రఫీ 9 మార్చి 1981న మొదలై, నాలుగు నెలల తర్వాత ముగిసింది.
ఈ చిత్రం యొక్క తారాగణం పెద్ద సమస్యను, ప్రత్యేకించి, డెకార్డ్ ప్రధాన పాత్ర సృష్టించింది. రాబర్ట్ మిట్చుమ్‌ను డెకార్డ్‌గా స్క్రీన్‌రైటర్ హ్యాంప్టన్ ఫ్యాంచర్ ఊహించుకున్నాడు. తద్వారా అతను మిట్చుమ్‌ను దృష్టిలో పెట్టుకునే పాత్ర సంభాషణలు రాశాడు. దర్శకుడు రిడ్లీ స్కాట్ మరియు చిత్ర నిర్మాతలు సంప్రదింపులతో "నెలలు గడిపారు". పాత్రపై డస్టిన్ హాఫ్‌మన్‌తో చర్చించారు. అయితే దృష్టి తేడాల కారణంగా అతను చివరికి తప్పుకున్నాడు. అనేక కారణాల చేత చివరకు హ్యారిసన్ ఫోర్డ్ ఎంపికయ్యాడు. "స్టార్ వార్స్" చిత్రాల్లో అతని ప్రతిభ, "బ్లేడ్ రన్నర్" కథ పరంగా ఫోర్డ్ ఆసక్తి మరియు స్టీవెన్ స్పీల్‌బర్గ్‌తో చర్చలు, ఆ సమయానికి "రైడర్స్ ఆఫ్ ది లాస్ట్ ఆర్క్‌" ను పూర్తి చేసిన అతను సినిమాలో ఫోర్డ్ కృషిని గొప్పగా మెచ్చుకున్నాడు. నిర్మాణ డాక్యుమెంట్ల ప్రకారం, ఈ పాత్ర కోసం చాంతాడంత నటుల జాబితాను పరిశీలించారు. ఇది జెనీ హ్యాక్‌మన్, సీన్ కన్నెరీ, జాక్ నికల్సన్, పాల్ న్యూమన్, క్లింట్ ఈస్ట్‌వుడ్, టామీ లీ జోన్స్, ఆర్నాల్డ్ ష్వెర్జంజర్, అల్ పాసినో మరియు బర్ట్ రీనాల్డ్స్‌తో పరిమితం కాలేదు.
రేచల్ మరియు ప్రిస్ పాత్రల ఎంపిక కూడా పెద్ద సవాలుగానే పరిణమించింది. అసంఖ్యాక కథానాయికలపై విస్తృతమైన వరుస స్క్రీన్ పరీక్షలు నిర్వహించారు. రేచల్ పాత్ర ఎంపికకు నిర్వహించిన స్క్రీన్ పరీక్షల సమయంలో నటీమణులతో పాటు 
డెకార్డ్ పాత్రను పోషించిన మోర్గాన్ పాల్ డెకార్డ్ యొక్క సహాయకుడు హోల్డెన్ పాత్రకు ఎంపికయ్యాడు. పరీక్షల్లో అతను కనబరిచిన ప్రతిభ ఆధారంగా అతనికి ఆ పాత్రను కట్టబెట్టారు. రాయ్ బ్యాటీ పాత్ర ఎంపిక మాత్రం అంత క్లిష్టతరం కాలేదు. రుట్జర్ హయర్‌ను కలవకుండానే రిడ్లీ స్కాట్ అతన్ని ఎంపిక చేశాడు. స్కాట్ చూసిన అతని ఇతర చిత్రాల్లోని ప్రతిభ ఆధారంగానే ఈ ఎంపిక జరిగింది. "ది మ్యాట్రిక్స్" చిత్రంలో సైఫర్ పాత్రను పోషించిన జో పాంటోలియానో సెబాస్టియన్ పాత్రకు ఎంపిక చేశారు.
2006లో రిడ్లీ స్కాట్‌ను ఈ విధంగా ప్రశ్నించారు, "మీరు ఇప్పటివరకు పనిచేసిన వారిలో ఎవరు అత్యంత బాధాకరమైన వ్యక్తి?" దానికి అతను ఈ విధంగా సమాధానమిచ్చాడు: "అది హ్యారిసన్...అతను నన్ను క్షమిస్తాడు. ఎందుకంటే ప్రస్తుతం అతను నేను సత్సంబంధాలు కలిగి ఉన్నాం. ప్రస్తుతం అతను ఆకర్ణణీయంగా మారాడు. అయితే అతనికి చాలా ఎక్కువ తెలుసు. అదే సమస్య. మేమిద్దరం కలిసి పనిచేస్తున్నప్పుడు నా తొలి చిత్రం దెబ్బతింది. అక్కడ నేనే కొత్తవాడ్ని. అయితే మేము ఒక మంచి చిత్రం తీశాం." 2000లో స్కాట్ గురించి ఫోర్డ్ ఈ విధంగా అన్నాడు: "అతని కృషిని నేను మెచ్చుకుంటున్నాను. మాకు అక్కడ ఒక దురదృష్టకరమైన విభేదం ఉండేది. నేను దానిని అధిగమించాను." తాజాగా 2006లో, చిత్ర నిర్మాణంపై ఫోర్డ్ ఈ విధంగా అన్నాడు: ""బ్లేడ్ రన్నర్" చిత్రాన్ని చూసినప్పడు నేను ముఖ్యంగా గుర్తుకు తెచ్చుకున్నది వర్షంలో 50 రాత్రుల షూటింగ్ కాదు, అది వాయిస్‌ఓవర్... ఒక పనికిమాలిన వాయిస్‌ఓవర్ తర్వాత మరొకటి రావడం ద్వారా ఈ విదూషకుల కోసం పనిచేయడానికి నేను బద్ధుడై ఉండాల్సి వచ్చింది." అతని ఇంటర్వూలను అప్పటికే పూర్తి చేసిన రిడ్లీ స్కాట్ 2007 వేసవిలో విడుదలైన "టోటల్ ఫిల్మ్" సంచికలో ఈ విధంగా స్పష్టం చేశాడు, హ్యారిసన్ ఫోర్డ్ "బ్లేడ్ రన్నర్" చిత్రం యొక్క స్పెషల్ ఎడిషన్ DVDకి ఎంతగానే శ్రమించాడు. "హ్యారిసన్ పూర్తిగా దృష్టిలో ఉన్నాడు" అని స్కాట్ చెప్పాడు.
"బ్లేడ్ రన్నర్" చిత్రం 25 జూన్ 1982న 1,290 థియేటర్లలో విడుదలయింది. విడుదల తేదీని నిర్మాత అలాన్ ల్యాడ్ జూనియర్ ఎంపిక చేశాడు. ఎందుకంటే, అతని గత అత్యధిక వసూళ్ల చిత్రాలు ("" మరియు "అలీన్" ) 1977 మరియు 1979లలో అదే రోజు (మే 25) విడుదలయ్యాయి. అందువల్ల అది అతని "అదృష్ట తేదీ"గా అవతరించింది. అయితే, ప్రారంభ వారాంతంలో వసూళ్లు నిరాశపరిచే రీతిలో $6.15 మిలియన్లు మాత్రమే సమకూరాయి. ఈ చిత్రం బాక్సాఫీసు వద్ద బోల్తా పడినప్పటికీ, దీనికి సంబంధించిన ఒక విశిష్టాంశం "ది థింగ్" , "" మరియు అత్యంత విశిష్టమైనదిగా ఆ వేసవిలో బాక్సాఫీసు వద్ద కాసుల వర్షం కురిపించిన "E.T. ది ఎక్స్‌ట్రా-టెరిస్ట్రియల్" వంటి ఇతర శాస్త్రీయ కాల్పనిక చిత్రాలు కూడా ఆ చిత్రం విడుదల రోజునే యాదృచ్ఛికంగా విడుదలవడం.
చలనచిత్ర విమర్శకుల నుంచి మిశ్రమ స్పందన వచ్చింది. ఈ కథ స్పెషల్ ఎఫెక్టులను వెనక్కు నెట్టేసిందని మరియు స్టూడియో ప్రచారం చేసినట్లుగా ఇది ఒక యాక్షన్/సాహసోపేత చిత్రం కాదని కొందరు వ్యాఖ్యానించారు. మరికొందరు దీని సంక్లిష్టతను మెచ్చుకున్నారు. ఇది చిరస్థాయిగా నిలిచి ఉంటుందని జోస్యం చెప్పారు.
అమెరికా సంయుక్తరాష్ట్రాల్లో, ఒక మామూలు విమర్శగా చిత్రం యొక్క మంద గమనాన్ని చెప్పుకోవచ్చు. అది ఇతర బలాల, నుంచి దూరం చేయబడింది. "లాస్‌ఏంజిల్స్ టైమ్స్‌" కి చెందిన షీలా బెన్సన్ దీనిని "బ్లేడ్ క్రాలర్" అని పిలిచాడు. స్టేట్ అండ్ కొలంబియా రికార్డ్‌కు చెందిన ప్యాట్ బెర్మన్ దీనిని "శాస్త్రీయ కాల్పనిక అశ్లీల సాహిత్యం"గా వ్యాఖ్యానించాడు. రోజర్ ఎబర్ట్ "బ్లేడ్ రన్నర్" ' యొక్క దృశ్యాల ఒరిజినల్ మరియు "డైరెక్టర్స్ కట్" వెర్షన్లు రెండింటినీ ప్రశంసించాడు. ఈ కారణం వల్ల అతను దీనిని సిఫారసు చేశాడు. అయితే మానవ కథ చర్వితచర్వణంగానూ మరియు కొంత పలచగానూ ఉందని అతను గుర్తించాడు. 2007లో "ది ఫైనల్ కట్" విడుదల సందర్భంగా, రోజర్ ఎబర్ట్ చిత్రంపై అతని వాస్తవిక అభిప్రాయాన్ని కొంతవరకు సవరించాడు. తద్వారా దీనిని అతని అతిగొప్ప చిత్రాల జాబితాలో చేర్చాడు, అతను ఈ విధంగా అన్నాడు, "బ్లేడ్ రన్నర్‌"తో గతంలో నా సమస్యలు నా సొంత అభిరుచి మరియు భావన వైఫల్యాన్ని తెలియజేశాయని నేను తీర్మానించుకోబడ్డాను. అయితే ఈ చిత్రం పక్కాగా ఉంటే, ఎందుకు సర్ రిడ్లీ దానితో కాలయాపన చేశాడు?"
"బ్లేడ్ రన్నర్" చిత్రం దిగువ పేర్కొన్న పురస్కారాలను గెలుచుకుంది మరియు కొన్నింటికి ప్రతిపాదించబడింది.
"బ్లేడ్ రన్నర్‌" చిత్రానికి ప్రస్తుత గుర్తింపులు:
ఈ చిత్రం ఉత్తర అమెరికా ప్రేక్షకులను ఆకట్టుకోవడమే కాక ప్రపంచవ్యాప్తంగా ఆదరణ పొందింది. తద్వారా ఒక సమూహ చిత్రంగా అవతరించింది. ఈ చిత్రం యొక్క చీకటి శైలి మరియు భవిష్యద్వాద రూపకల్పన ఒక ప్రమాణంగా మారింది. దాని ప్రభావం తర్వాత వచ్చిన పలు శాస్త్రీయ కాల్పనిక చిత్రాలు, యానిమేషన్ చిత్రాలు, వీడియో గేమ్‌లు మరియు బుల్లితెర కార్యక్రమాల్లో గుర్తించవచ్చు. ఉదాహరణకు, "బ్యాటిల్‌స్టార్ గలాక్టికా" చిత్రం నిర్మాతలు రొనాల్డ్ D. మూర్ మరియు డేవిడ్ ఇక్ ఇద్దరూ వారి చిత్రానికి "బ్లేడ్ రన్నర్" ప్రేరణ కలిగించిందని చెప్పారు. "బ్లేడ్ రన్నర్" ఆధునిక పంథాలు మరియు వాటికి సంబంధించి వాటిపై ప్రభావం చూపుతూనే ఉంది. ఈ చిత్రం ఎప్పటికీ ఒక అతిగొప్ప శాస్త్రీయ కాల్పనిక చిత్రమని అనేక మంది పేర్కొన్నారు. ఈ చిత్రాన్ని 1993లో అమెరికా సంయుక్తరాష్ట్రాల నేషనల్ ఫిల్మ్ రిజిస్ట్రీ అభిరక్షణ చేయడానికి ఎంపిక చేశారు. దీనిని విశ్వవిద్యాలయ కోర్సులలో తరచూ ఉపయోగిస్తున్నారు. 2007లో విజువల్ ఎఫెక్ట్స్ సొసైటీ దీనిని రెండో అత్యంత దృశ్యమాపక ప్రభావిత చిత్రంగా పేర్కొంది.
"బ్లేడ్ రన్నర్" 20వ శతాబ్దపు, సంగీతపరంగా అత్యంత ఆస్వాదించిన ఒకానొక చిత్రంగా నిలిచింది. అంతేకాక గ్రామీ అవార్డుకు ప్రతిపాదించబడిన వైట్ జోంబీ రాసిన "మోర్ హ్యూమన్ దేన్ హ్యూమన్" పాటను ప్రభావితం చేసింది. సింగపూర్‌కి చెందిన బ్యాండ్ డ్యూస్ ఎక్స్ మెషినా రూపొందించిన 2009 ఆల్బమ్, "ఐ, హ్యూమన్" ఈ చిత్రానికి సంబంధించిన అసంఖ్యాక జనిటిక్ ఇంజినీరింగ్ (జన్యు పరిజ్ఞానం) మరియు సమరూప జీవుల సృష్టికి సంబంధించిన ఇతివృత్తాలను పేర్కొనడంతో పాటు "రెప్లికెంట్" పేరుతో ఒక పాటను కూడా పొందుపరిచింది.
"బ్లేడ్ రన్నర్" చిత్రం "రైజ్ ఆఫ్ ది డ్రాగన్" , "స్నాచర్" , "బినీత్ ఎ స్టీల్ స్కై" మరియు "" వంటి సాహస ఆట (అడ్వెంచర్ గేమ్స్)లను ప్రభావితం చేసింది. అలాగే యానిమేషన్ సిరీస్ "బబుల్‌గమ్ క్రైసిస్" , రోల్ ప్లేయింగ్ గేమ్, "షాడోరన్" , ఫస్ట్-పర్శన్ షూటర్, "పర్ఫెక్ట్ డార్క్" మరియు వీడియో గేమ్స్‌కు సంబంధించిన "సిండికేట్" సిరీస్‌లపై కూడా ఈ చిత్రం ప్రేరణ ఉంది. అంతేకాక కంప్యూటర్ గేమ్ "డ్యూస్ ఎక్స్‌" ను డిజైన్ చేసిన వారెన్ స్పెక్టర్‌, పై కూడా ఈ చిత్రం భారీగా ప్రభావం చూపింది. ఇందులోని దృశ్యాల వివరణ మరియు కథాంశం రెండూ ఈ చిత్రం యొక్క ప్రేరణకు నిదర్శనంగా నిలిచాయి. ఈ చిత్రం యొక్క వీక్షణం (చీకటి, నియాన్ లైట్లు మరియు దృష్టి యొక్క అపారదర్శకత) క్లిష్టమైన నేపథ్యాల కంటే బదిలీ చేయడం సులువు. ఈ సౌలభ్యం వల్ల ఇది గేమ్ రూపకర్తలకు ప్రధాన ప్రత్యామ్నాయంగా మారింది.
అంతేకాక "క్రేజీ" కామిక్స్, రూపొందించిన "బ్లేడ్ బమ్మర్" , స్టీవ్ గల్లాక్కి, యొక్క "బ్యాడ్ రబ్బర్" మరియు "రెడ్ ద్వార్ఫ్" ప్రత్యేక ఘట్టాలు, "" వంటి హాస్యానుకృతికి "బ్లేడ్ రన్నర్" వస్తువుగా మారింది.
ఏళ్ల తరబడి ఈ చిత్రం చుట్టూ అల్లుకున్న జానపద విజ్ఞానం (లోకగాథ)లో 
తమ లోగోలను ప్రముఖంగా ప్రాడక్ట్ ప్లేస్‌మెంట్లు (ఒక విధమైన వాణిజ్య ప్రకటనలు) మాదిరిగా కొన్ని సన్నివేశాల్లో ప్రదర్శించే కంపెనీలకు ఇది శాపంగా పరిణమించిందని విశ్వసించబడుతోంది. ఆ సమయంలో మార్కెట్ రారాజులుగా ఉన్న వారిలో సగానికి పైగా తర్వాతి దశాబ్దిలో విపరీతమైన దురదృష్టకర పరిస్థితులను ఎదుర్కొన్నారు. అమెరికా సంయుక్తరాష్ట్రాల్లో ఒకప్పడు ప్రముఖ కన్సూమర్ ఎలక్ట్రానిక్స్ మరియు కమ్యూనికేషన్స్ సమ్మేళనంగా ఉన్న RCAను ఒకప్పటి మాతృ సంస్థ జనరల్ ఎలక్ట్రిక్ 1985లో హస్తగతం చేసుకుని, నిష్క్రియాత్మకంగా మార్చింది. ఈ చిత్రం విడుదలైనప్పుడు హోమ్ వీడియో మార్కెట్‌ను ఏలిన అటారి పరిశ్రమలో మరుసటి ఏడాది తలెత్తిన సంక్షోభం నుంచి కోలుకోలేకపోయింది. 1990ల నాటికి, గేమ్‌లు మరియు కొన్ని ఉత్తరదాయిత్వ కంప్యూటర్ల యొక్క బ్యాక్ కేటలాగ్‌ అనే బ్రాండ్‌గా మాత్రమే అది పరిమితమైంది. అటారి ఈరోజు పూర్తిగా ఒక భిన్నమైన సంస్థ. ఇది గత కంపెనీ పేరును ఉపయోగించుకుంటోంది. కుజినార్ట్ కంపెనీ కొత్త యాజమాన్యం పరిధిలో ఉన్నప్పటికీ, అది 1989లో దివాలా తీసింది. అదే ఏడాది బెల్ సిస్టమ్ గుత్తాధిపత్యం కుదేలైంది. తద్వారా పలు ప్రాంతీయ బెల్ ఆపరేటింగ్ కంపెనీలు అప్పటి నుంచి తమ పేర్లను మార్చుకున్నాయి. అంతేకాక AT&T ఏర్పాటుకు అనుబంధ మరియు ఇతర సంస్థలతో విలీన ఒప్పందాలు కుదుర్చుకున్నాయి. మరోవైపు పాన్ Am ఫ్లైట్ 103పై తీవ్రవాదుల దాడి/విచ్ఛిన్నం
ద్వారా పాన్ Am కంపెనీ నష్టాలను ఎదుర్కొంది. అయితే దశాబ్దికాలం పాటు నష్టాలను పూడ్చుకుంటూ, గల్ఫ్ యుద్ధం కారణంగా విదేశీ ప్రయాణాలు తగ్గుముఖం పట్టడంతో చివరకు 1991లో దివాలా తీసింది. కోకా-కోలా కంపెనీ 1985లో దాని న్యూ కోక్ ఆవిష్కరణ వైఫల్యం కారణంగా నష్టాలను చవిచూసింది. అయితే వెంటనే తేరుకుని, తన మార్కెట్ వాటాను తిరిగి దక్కించుకుంది. కోకా-కోలా కంపెనీ యొక్క విజయ పరంపర దానిని "బ్లేడ్ రన్నర్" చిత్రం శాపం నుంచి మినహాయింపులు పొందిన పలు కంపెనీల సరసన చేర్చింది. ఈ చిత్రంలో బడ్‌వీసర్ మరియు ఎలక్ట్రానిక్స్ కంపెనీ TDK యొక్క లోగోలు కూడా దర్శనమిచ్చాయి. అవి ప్రస్తుత మార్కెట్లలో దూసుకుపోతున్నాయి.
ఈ చిత్రం యొక్క ప్రధాన ఫోటోగ్రఫీ ప్రారంభానికి ముందు, "సినీఫెంటాస్టిక్" 
సంచిక "బ్లేడ్ రన్నర్" యొక్క నిర్మాణం గురించి ఒక కథనం రాయమని పాల్ M. సమ్మాన్‌ను నియమించింది. అది ఫ్యూచర్ నోయిర్: ది మేకింగ్ ఆఫ్ బ్లేడ్ రన్నర్‌"గా (ఈ చలనచిత్ర అభిమానులు పలువురు దీనిని "" బ్లేడ్ రన్నర్" బైబిలు"గా పేర్కొన్నారు) రూపుదిద్దుకుంది." ఒక చలనచిత్రంగా బ్లేడ్ రన్నర్ యొక్క "పరిణామ క్రమాన్ని ఈ పుస్తకం కాలక్రమానుసారంగా నమోదు చేసింది" . ఫిల్మ్-సెట్ రాజకీయాలపై, ప్రత్యేకించి, తన తొలి అమెరికన్ చిత్రం సిబ్బందితో బ్రిటీష్ దర్శకుడికి అనుభవాలపై దృష్టి సారించింది. దీని గురించి నిర్మాత అలాన్ ల్యాడ్ జూనియర్ ఈ విధంగా అన్నాడు, "రిడ్లీతో హ్యారిసన్ మాట్లాడలేకపోయాడు అలాగే రిడ్లీ కూడా హ్యారిసన్‌తో మాట్లాడలేదు."" షూటింగ్ ముగింపు సమయానికి, రిడ్లీని ఫోర్డ్ 'చంపడానికి సిద్ధమయ్యాడు' అని ఒక సహచరుడు చెప్పాడు. " ఒకవేళ అతను దానిని విడిచిపెట్టి, మాట్లాడకపోయింటే, అతను నిజంగా అతనిపై దాడి చేసుండేవాడు." " ఫ్యూచర్ నోయిర్" తారాగణం యొక్క జీవితచరిత్రలు మరియు " బ్లేడ్ రన్నర్" రూపకల్పనలో వారి అనుభవాలకు సంబంధించిన ఉల్లేఖనాలను కుదించింది. అదే విధంగా చలనచిత్ర నిర్మాణానికి సంబంధించిన అనేక ఫోటోలు మరియు ప్రాథమిక స్కెచ్‌లను కూడా కుదించింది." తారాగణం యొక్క అధ్యాయం మొదటి ఎడిషన్ నుంచి తొలగించబడింది. అయితే అది ఆన్‌లైన్‌లో లభిస్తుంది. " ఫ్యూచర్ నోయిర్" "రెండో ఎడిషన్" "2007లో ముద్రించబడింది." "
వాంజీలిస్ సమకూర్చిన "బ్లేడ్ రన్నర్" చిత్రం ఆడియో శాస్త్రీయ సంవిధానం మరియు భవిష్యద్వాద సంయోక్తల యొక్క ఒక గుప్తమైన శ్రావ్య సంగీత కలయిక. ఇది రిడ్లీ స్కాట్ ఊహించిన ఫిల్మ్ నోయిర్ రెట్రో-ఫ్యూచర్ (సృజనాత్మక కళలకు సంబంధించిన ఒక పంథా)కు అద్దం పడుతుంది. "చారియట్స్ ఆఫ్ ఫైర్‌" , కు సంగీతం అందించడం ద్వారా అకాడమీ అవార్డును అప్పుడే గెలుచుకున్న వాంజీలిస్ అతని సంయోక్తలపై సంగీత స్వరాలను సమకూర్చాడు. వివిధ గంటలను మరియు భాగస్వామి డెమిస్ రోసాస్ గాత్రాలను కూడా ఉపయోగించుకున్నాడు. గుర్తించుకోదగిన మరో సంగీతం వెంటాడే మధ్యస్వర శాక్స్ సోలో UK శాక్సాఫోన్ వాద్యకారుడు డిక్ మోరిస్సీ యొక్క "లవ్ థీమ్". ఇతను వాంజీలిస్ యొక్క పలు ఆల్బమ్‌లలో కన్పిస్తాడు. వాంజీలిస్ ఆల్బమ్ "సీ యు లేటర్" (దీనికి సంబంధించిన ఆర్కెస్ట్రా సంబంధ వెర్షన్‌ను రిడ్లీ తర్వాత అతని చిత్రం "సమ్‌వన్ టు వాచ్ ఓవర్ మి" లో ఉపయోగించుకున్నాడు) నుంచి "మెమరీస్ ఆఫ్ గ్రీన్‌"ను రిడ్లీ స్కాట్ వాడుకున్నాడు.
వాంజీలిస్ స్వరాలు మరియు చుట్టూ వ్యాపించి ఉన్న నిర్మాణాలతో పాటు ఈ చిత్రం ఆడియోలో జపనీస్ ఎన్‌సెంబుల్ నిప్పోనియా (నన్‌సచ్ రికార్డ్స్ విడుదల "ట్రెడిషనల్ వోకల్ అండ్ ఇన్‌స్ట్రుమెంటల్ మ్యూజిక్" నుంచి 'ఓగి నో మటో లేదా 'ది ఫోల్డింగ్ ఫ్యాన్ యాజ్ ఎ టార్గెట్') పాట మరియు హార్పిస్ట్ (త్రికోణాకార తంత్రీ వాద్యకారుడు) గెయిల్ లాఫ్టన్ పాట (లారెల్ రికార్డ్స్ విడుదల చేసిన "హార్ప్స్ ఆఫ్ ది ఏన్షియంట్ టెంపుల్స్") కూడా ఉన్నాయి.
ఈ సినిమాకు ప్రేక్షకుల నుంచి చక్కటి స్పందన, విమర్శకులు సైతం ప్రశంసించడం, ఉత్తమ సంగీతం విభాగంలో 1983లో BAFTA మరియు గోల్డెన్ గ్లోబ్ అవార్డులకు ప్రతిపాదించబడం మరియు చలనచిత్ర ముగింపు పేర్ల సమయంలో ఆడియో ఆల్బమ్‌కు పాలీడర్ రికార్డ్స్ సంస్థ హామీ ఇచ్చినప్పటికీ, అధికారిక ఆడియో రికార్డింగ్ దశాబ్ది కాలానికి పైగా ఆలస్యమైంది. అయితే "బ్లేడ్ రన్నర్‌" యొక్క సంగీతానికి సంబంధించి, రెండు అధికారిక విడదలలు ఉన్నాయి. ఆల్బమ్ సకాలంలో విడుదలకాక పోవడంతో న్యూ అమెరికన్ ఆర్కెస్ట్రా 1982లో ఒక ఆర్కెస్ట్రా సంబంధ అనువర్తనాన్ని రికార్డు చేసింది. అది మాతృకతో కొంత పోలికను కలిగి ఉంది. ఈ సినిమాకు సంబంధించిన కొన్ని పాటలు "వాంజీలిస్:థీమ్స్" కూర్పుతో 1989లో విడుదలకావాలి. అయితే 1992లో డైరెక్టర్స్ కట్ వెర్షన్ విడుదలయ్యేంత వరకు కూడా ఆడియో రిలీజు కాలేదు. అందువల్ల ఆడియోను గణనీయమైన రీతిలో వాణిజ్య విడుదలగా చేయాల్సిన పరిస్థితి ఏర్పడింది.
ఈ విధమైన జాప్యాలు మరియు పేలవమైన పునరుత్పాదనల కారణంగా ఏళ్ల తరబడి పలు నకిలీ రికార్డింగుల హవా కొనసాగింది. 1982లో జరిగిన శాస్త్రీయ కాల్పనిక సదస్సుల్లో ఒక నకిలీ టేపు దర్శనమిచ్చింది. తద్వారా ఒరిజినల్ రికార్డింగుల అధికారిక విడుదల యొక్క జాప్యం మరింత వెలుగులోకి వచ్చింది.
1933లో "ఆఫ్ వరల్డ్ మ్యూజిక్, లిమిటెడ్" ఒక నకిలీ CDని రూపొందించింది. అది 1994లో విడుదలైన వాంజీలిస్ అధికారిక CD కంటే మరింత సమగ్రమైనదిగా నిరూపించుకుంది. "గాంగో రికార్డ్స్" విడుదల చేసిన డిస్క్ దాదాపు అదే విధమైన మెటీరియల్ (పాటలు)ను కలిగి ఉంది. అయితే ఆడియో నాణ్యత కొంత వరకు ఉత్తమంగా ఉంది. 2003లో మరో రెండు నకిలీలు దర్శనమిచ్చాయి. అవి "ఎస్పర్ ఎడిషన్" మరియు కొద్ది తేడాతో ముందుగా విడుదలైన "లాస్‌ఏంజిల్స్: నవంబరు 2009". "ఎస్పర్ ఎడిషన్" డబుల్ డిస్క్ అధికారిక రిలీజు గాంగో బూట్ మరియు చలనచిత్రంలోని పాటలను కలిగి ఉంది. చివరగా, దాదాపు ఈ చిత్రంలోని వ్యాపించిన శబ్దం మొత్తాన్ని "2019" ఒక సింగిల్ డిస్క్ కూర్పును అందించింది. వెస్ట్‌వుడ్ గేమ్ "బ్లేడ్ రన్నర్‌" లోని కొన్ని శబ్దాల ద్వారా ఇది పూర్తి చేయబడింది.
వాంజీలిస్ సంగీతానికి సంబంధించిన "బ్లేడ్ రన్నర్" యొక్క మూడు CDల సెట్ 10 డిసెంబరు 2007న విడుదలయింది. ప్రేరణ ద్వారా మరియు చలనచిత్ర స్ఫూర్తితో దీనికి "బ్లేడ్ రన్నర్ ట్రైలాజీ" అనే పేరు పెట్టారు. మొదటి CD 1994లో విడుదలైన అధికారిక ఆడియోలోని పాటలను, రెండో CD ఈ సినిమాకు సంబంధించి, విడుదల చేయని సంగీతాన్ని, మూడో CD కొత్తగా స్వరపరిచిన వాంజీలిస్ సంగీతాన్ని కలిగి ఉన్నాయి.
"బ్లేడ్ రన్నర్" యొక్క ఏడు విభిన్నమైన వెర్షన్లను ప్రదర్శించారు:
ఫిలిప్ K. మిత్రుడు K.W. జిటర్ మూడు అధికారిక, ఆధీకృత "బ్లేడ్ రన్నర్" నవళ్లను రాశాడు. అవి రిక్ డెకార్డ్ యొక్క కథను కొనసాగిస్తూ మరియు "బ్లేడ్ రన్నర్" , మాతృక నవల "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" మధ్య పలు తేడాలను పరిష్కరించే దిశగా రాయబడ్డాయి.
కొనసాగింపు చిత్రాన్ని (సీక్వెల్) తీయాలనే ఆలోచన రిడ్లీ స్కాట్‌కు వచ్చింది. దానికి "మెట్రోపాలిస్" అనే పేరును అనుకున్నారు. అయితే, హక్కుల వివాదాల కారణంగా ఈ ప్రాజెక్టు రద్దయింది. "బ్లేడ్ రన్నర్ డౌన్" పేరుతో ప్రతిపాదిత సీక్వెల్ కోసం ఒక స్క్రిప్ట్ కూడా రాయబడింది. ఇది K.W. జిటర్ యొక్క తొలి "బ్లేడ్ రన్నర్" సీక్వెల్ నవలను ఆధారంగా చేసుకోబడి ఉంటుంది. 2007 కామిక్-కాన్‌లో ఈ చిత్రానికి సీక్వెల్ తీయాలని అనుకుంటున్నట్లు స్కాట్ మళ్లీ ప్రకటించాడు. ఈ ప్రాజెక్టుపై నిర్మాత బడ్ యోర్కీతో "ఈగిల్ ఐ" సహ-రచయిత ట్రావిస్ రైట్ కొన్నేళ్ల పాటు పనిచేశాడు. 2008 కల్లా ఈ ప్రాజెక్టు నుంచి తప్పుకున్న అతని సహచరుడు జాన్ గ్లెన్, ఈ స్క్రిప్ట్ భూమికి వెలుపల ఉన్న అంతరిక్ష కాలనీలు మరియు టైరెల్ కార్పొరేషన్ వ్యవస్థాపకుడి మరణం నేపథ్యంలో దానికి ఏమి జరుగుందనే విషయాలను అన్వేషిస్తుందని చెప్పాడు.
జూన్, 2009లో రిడ్లీ స్కాట్ అతని సోదరుడు టోనీ స్కాట్‌తో కలిసి "బ్లేడ్ రన్నర్‌" ప్రీక్వెల్‌పై పనిచేస్తున్నారని "ది న్యూయార్క్ టైమ్స్" తెలిపింది. "ప్యూర్‌ఫోల్డ్" పేరున్న ఈ ప్రీక్వెల్ 5-10 నిమిషాల లఘు సన్నివేశాలతో కూడిన సిరీస్ మాదిరిగా ఉంటుంది. తొలుత ప్రధానంగా వెబ్‌పై ఆ తర్వాత తరచూ బుల్లితెరపై దృష్టి పెట్టారు. దీనిని 2019 లోగా ఏదో ఒక నిర్దిష్ట సమయంలో ప్రారంభించవచ్చు. హక్కుల వివాదాల కారణంగా, ఈ సిరీస్ 1982 చిత్రం యొక్క పాత్రలకు లేదా సంఘటనలకు అతి దగ్గరగా ఉండకపోవచ్చు.
హాస్యప్రధాన పుస్తకం యొక్క అన్వయానికి,"" ఆర్చీ గుడ్‌విన్ అందించిన స్క్రిప్ట్‌‌ సెప్టెంబరు, 1982లో ముద్రించబడింది. జిమ్ స్టెరాంకో కవరు ప్రధానంగా 45-పేజీల అన్వయంగా అల్ విలియం‌సన్, కార్లోస్ గార్జాన్, డాన్ గ్రీన్ మరియు రాల్ఫ్ రీసీ బృందం చేత ప్రదర్శించబడింది. ఈ అన్వయంలో కథ సందర్భంలోని కథనాత్మక పంక్తి, "బ్లేడ్ రన్నర్" శీర్షిక యొక్క ప్రాముఖ్యతకు సంబంధించిన సంభావ్య విశ్లేషణ ఉంది. యు ఆర్ ఆల్వేస్ మూవిన్' ఆన్ ది ఎడ్జ్".
2009లో, BOOM! స్టూడియోస్ "బ్లేడ్ రన్నర్" మాతృక నవల, "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" యొక్క 24-ఇష్యూ మినీసిరీస్ హాస్య పుస్తక అన్వయాన్ని ప్రచురించింది. ఏప్రిల్, 2010లో Boom! స్టూడియోస్ తదుపరి హాస్య పుస్తకం నిర్మాణ దశలో ఉందని ప్రకటించింది. 26 మే 2010న ప్రారంభమైన "డస్ట్ టు డస్ట్" నాలుగు ఇష్యూల మినీసిరీస్‌‌గా ఉంటుంది. దీనిని క్రిస్ రాబర్ట్‌సన్ రాస్తుండగా, చిత్రలేఖనం రాబర్ట్ అడ్లర్ సమకూరుస్తున్నాడు.
ఈ చిత్రం ఆధారంగా రెండు వీడియో గేమ్‌లు రూపొందించబడ్డాయి. అందులో ఒకటి కమోడోర్ 64, సింక్లెయిర్ ZX స్పెక్ట్రమ్ మరియు అమ్‌స్ట్రాడ్ CPC (1985). వాంజీలిస్ (అనుమతి వివాదాల కారణంగా) యొక్క సంగీతం ఆధారంగా CRL గ్రూప్ PLC దీనిని రూపొందించింది. మరో యాక్షన్ అడ్వెంచర్ PC గేమ్‌ (1997)ను 
వెస్ట్‌వుడ్ స్టూడియోస్ రూపొందించింది. వెస్ట్‌వుడ్ PC గేమ్‌లో "బ్లేడ్ రన్నర్" వరల్డ్ ఆధారంగా రూపొందించిన కొత్త పాత్రలు మరియు విభాగపు స్టోరీలైన్లు ఉన్నాయి. అందులో ఎల్డన్ టైరెల్, గాఫ్, లియాన్, రేచల్, చూ మరియు J.F. సెబాస్టియన్ కన్పిస్తారు. అంతేకాక వారి గాత్ర ఫైళ్లను వాస్తవిక నటీనటుల చేత రికార్డు చేశారు.
PC గేమ్ విరళ కథాంశాన్ని, ప్లేయర్-యేతర పాత్రలను కలిగి ఉంటుంది. ప్రతి ఒక్కటి వాటి సొంత స్వేచ్ఛా AIలో పరిగెడుతాయి. అలాగే అసాధారణ నకిలీ-3D ఇంజినుకి (ఇది వోక్సెల్ అంశాలకు అనుగుణంగా బహుకోణ ఘనపదార్థాలను ఉద్దేశపూర్వకంగా దూరం చేస్తుంది) గేమును ఆడటానికి 3D యాక్సలరేటర్‌ (వేగ వర్థక పరికరం)ను వినియోగించాల్సిన అవసరముండదు.
ఒక నమూనా బోర్డు గేమ్ కూడా కాలిఫోర్నియా()1982లో రూపొందించబడింది. ఇది "స్కాట్లాండ్ యార్డ్‌" గేమ్ ప్లేతో సారూప్యతను కలిగి ఉంటుంది.
"బ్లేడ్ రన్నర్‌" కు ఒక అధికారిక సీక్వెల్ కాకపోయినప్పటికీ, "టోటల్ రీకాల్ 2070" ను ప్రాథమికంగా "టోటల్ రీకాల్" చిత్రం యొక్క ఉప ఉత్పన్నంగా వ్యూహరచన చేశారు. అయితే ఆ చిత్రం మరియు "బ్లేడ్ రన్నర్" యొక్క మిశ్రమ ఉత్పన్నంగా అది మార్చబడింది. బుల్లితెర కార్యక్రమం మరియు "బ్లేడ్ రన్నర్" సృష్టికి మధ్య పలు సారూప్యతలు ఉన్నాయి. ఈ కార్యక్రమం చీకటి, అధిక రద్దీ, పారిశ్రామిక మరియు కాస్మోపాలిటన్ సెట్టింగ్‌లలో చిత్రీకరణ జరుపుకుంది. సిటిజన్స్ ప్రొటెక్షన్ బ్యూరో (CPB) సీనియర్ డిటెక్టివ్ డేవిడ్ హ్యూమ్ ఒక ఆల్ఫా క్లాస్ కృత్రిమ మనిషి ఇయాన్ ఫార్వీతో జతకట్టుతాడు. మానవత్వ స్వభావం మరియు కృత్రిమ మానవుల హక్కులకు సంబంధించిన ప్రశ్నలపై ఈ కార్యక్రమం దృష్టి సారించింది. ఈ కార్యక్రమం ఫిలిప్ K. డిక్ రాసిన రెండు రచనలు "వుయ్ కెన్ రిమంబర్ ఇట్ ఫర్ యు హోల్‌సేల్" ("టోటల్ రీకాల్" చిత్రానికి మూలం) మరియు "డు ఆండ్రోయిడ్స్ డ్రీమ్ ఆఫ్ ఎలక్ట్రిక్ షీప్?" ఆధారంగా రూపొందించబడింది. (ఈ నవల "బ్లేడ్ రన్నర్" చిత్రానికి మూలం).